
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
a Tiszazugi-Leader Egyesület működési költségeinek 
előfinanszírozására kért tagi kölcsön iránti kérelmére 
Martfű Város Önkormányzata Képviselő-testületének 

2017. április 27-i ülésére

Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

A Tiszazugi-Leader Egyesület tagsága a 2017.03.17-én megtartott taggyűlésén az előterjesztett problémák feltárása kapcsán a 2/2017 (III.17.) sz. határozatban elfogadta, a HACS Munkaszervezet működési költségeinek, a kifizetési kérelmük jóváhagyásának időpontjáig terjedő időszak, előfinanszírozásához szükséges tagi kölcsön nyújtását.
Az Egyesület 2017.03.17.-én megtartott taggyűlésén a tagi kölcsön összegeket a megjelent egyesületi tagok határozatban elfogadták, melynek értelmében Martfű Város Önkormányzata részéről 500.000 Ft összeg befizetését kéri a Tiszazugi-Leader Egyesület. A Taggyűlés jegyzőkönyvének kivonatát előterjesztésemhez csatolom.

Ennek részleteit Kölcsönszerződés tartalmazza, a Kölcsönszerződés tervezetét előterjesztésemhez csatolom. A tagi kölcsönt a Tiszazugi-Leader Egyesület 2017.06.30-ig fizeti vissza.
Az összeg átutalásának határideje 2017.05.05.
Kérem előterjesztésem megtárgyalását és az alábbi határozati javaslat elfogadását.
Határozati javaslat: 

Martfű Város Önkormányzata Képviselő-testületének
……./2017. (…….) határozata

a Tiszazugi-Leader Egyesület működési költségeinek előfinanszírozására kért tagi kölcsön iránti kérelméről 

Martfű Város Önkormányzatának Képviselő-testülete megtárgyalta a Tiszazugi-Leader Egyesület működési költségeinek előfinanszírozására kért tagi kölcsön iránti kérelmére vonatkozó előterjesztést, és az alábbiak szerint döntött:
Martfű Város Önkormányzata a Tiszazugi-Leader Egyesület HACS Munkaszervezete működési költségeinek előfinanszírozására 500.000 Ft tagi kölcsönt biztosít, az Önkormányzat 2017. évi költségvetésének tartalékkerete terhére.
A Képviselő-testület felhatalmazza a polgármestert a határozat mellékletét képező kölcsönszerződés aláírására.

Határidő: 2017.05.05. 
Felelős: Dr. Papp Antal polgármester

Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. Tiszazugi-Leader Egyesület, Kunszentmárton
4. Pénzügyi és Adóügyi Iroda, Helyben

5. Műszaki iroda, Helyben
Martfű, 2017. április 12.

                                                                          

Dr. Papp Antal 

                                                                         

polgármester

Látta: Szász Éva jegyző

